CELEX: 62014CN0496
Language: sk
Date: 2014-11-06 00:00:00
Title: Vec C-496/14: Návrh na začatie prejudiciálneho konania, ktorý podal Tribunalul Sibiu (Rumunsko) 6. novembra 2014 – Rumunský štát/Tamara Văraru, Consiliul Naţional pentru Combaterea Discriminării

9.2.2015   
            
            
               SK
            
            
               Úradný vestník Európskej únie
            
            
               C 46/21
            
         Návrh na začatie prejudiciálneho konania, ktorý podal Tribunalul Sibiu (Rumunsko) 6. novembra 2014 – Rumunský štát/Tamara Văraru, Consiliul Naţional pentru Combaterea Discriminării
   (Vec C-496/14)
   (2015/C 046/27)
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Tribunalul Sibiu
   
      Účastníci konania pred vnútroštátnym súdom
   
   
      Odvolateľ: Rumunský štát, v zastúpení: Administraţia Judeţeană a Finanţelor Publice Sibiu, v mene a na účet Ministerul Finanţelor Publice
   
      Odporcovia: Tamara Văraru, Consiliul Naţional pentru Combaterea Discriminării
   
      Prejudiciálna otázka
   
   Majú sa ustanovenia článku 6 Zmluvy o Európskej únii, článku 20, článku 21 ods. 1, článku 24 ods. 1, článku 34 ods. 1 a 2 a článku 52 Charty základných práv Európskej únie, ako aj článku 4 nariadenia ES č. 883/2004 o koordinácii systémov sociálneho zabezpečenia (1), vykladať v tom zmysle, že bránia vnútroštátnej právnej úprave, akou je naliehavé nariadenie vlády č. 111/2010, ktoré upravuje rozdielne zaobchádzanie s druhorodenými, treťorodenými atď. deťmi narodenými z viacpočetného pôrodu, prvorodenými deťmi narodenými z viacpočetného pôrodu a deťmi narodenými z jednopočetného pôrodu?
   
      (1)  Nariadenie (ES) Európskeho parlamentu a Rady 883/2004 z 29. apríla 2004 o koordinácii systémov sociálneho zabezpečenia (text s významom pre EHP a Švajčiarsko) (Ú. v. EÚ L 166, s. 1; Mim. vyd. 05/005, s. 72).